23/09/2009 | Administración LocalMunicipal
Ordes
Aprobación Regulamento Unidade Psicosocial

EDICTO Elevado a definitivo, por non terse presentado reclamacións durante o prazo de exposición ao público, o acordo do Concello Pleno adoptado en sesión ordinaria de data 28 de xullo de 2009 de aprobación do Regulamento da Unidade Psicosocial. De conformidade co disposto no art.70.2 da Lei 7/1985, de 2 de abril, faise público o texto integro do regulamento, sen que este entre en vigor ata que se leve a cabo a devandita publicación e teña transcorrido o prazo previsto no art.65.2 do devandito texto legal. Contra o regulamento, unha vez publicado no Boletín Oficial da Provincia, poderá interporse recurso contencioso administrativo nos termos establecidos na Lei reguladora da Xurisdición contencioso-administrativa Ordes, 11 de septembro de 2009 O ALCALDE-PRESIDENTE Manuel Regos Boquete A Constitución Española, compromete expresamente ós poderes públicos na promoción das condicións «para que a liberdade e a igualdade do individuo e dos grupos en que se integra sexan reais e efectivas» (art.9.2), así como no cumprimento de obxectivos que fagan posible «o progreso social e económico» (art.40.1). Elo, unido á atención que presta a determinadas poboacións diferenciadas, como a xuventude (art.48), ós diminuídos físicos, sensoriais e psíquicos (art.49), os cidadáns da terceira idade (art.50), e a familia e os fillos (art.39.1,2,4), configura o soporte constitucional dun concepto amplo de servizos sociais certamente necesitado de delimitación e matizacións, e susceptible de ser regulado e desenvolvido polas Comunidades Autónomas, en virtude da asunción de competencias que a propia Constitución posibilita (art.148.1. 20) En base a esta previsión constitucional, o Estatuto de Autonomía de Galicia, aprobado por Lei Orgánica 1/1981, de 6 de abril, confire competencia exclusiva á Comunidade Autónoma en servizos sociais. E no ámbito local, a Lei 7/1985, de 2 de abril, de Bases de Réxime Local nos artigos 25 e 26, e consonte a Lei 5/1997, do 22 de xullo, de Administración Local de Galicia, atribúen competencia ó municipio en materia de prestacións de servizos sociais e da promoción e reinserción social. Dende este marco legal, a Comunidade Autónoma de Galicia aborda esta situación coa Lei 13/2008, do 3 de decembro, de Servizos Sociais de Galicia, que contribúe á construcción dun auténtico sistema galego de benestar. Resulta necesario adaptar toda a normativa vixente na materia ao ámbito local de Ordes e así o presente texto normativo regula os aspectos básicos da Unidade Psicosocial do Concello de Ordes, como un servizo integral, armónico, interdependente e coordinado, que posibilita a mellora da calidade de vida e da participación das persoas, especialmente das/os beneficiarias do servizo. Unidade Psicosocial do Concello de Ordes. • Unidade Psicosocial: servizo de atención psicosocial dirixido á veciñanza de Ordes. • Usuario/a: persoa física que demanda atención no servizo ou que por algunha circunstancia ten que ter acceso ó mesmo. • Psicoloxía: ciencia que ten por obxecto o estudio da conducta no ser humano. O ámbito territorial da Unidade Psicosocial é o termo municipal de Ordes. • Favorecer a adaptación das persoas con problemáticas psicosociais na sociedade, especialmente as pertencentes a colectivos en risco de exclusión social, a través da actuación nos patróns do seu comportamento. • Dinamizar aos colectivos e a toda a comunidade, tratando de que eles mesmos sexan axentes activos na resolución dos seus problemas e dificultades. • Atención directa, mediante accións directas sobre os/as usuarios/as, xa sexa cun fin de prevención ou reinserción social. • Orientación, información e derivación a recursos especializados cando as conclusións obtidas da diagnose do caso así o requiran. • Coordinación cos/as profesionais intervintes nos casos. • Avaliación das necesidades da poboación mediante a recollida formal de información na labor cos/as usuarias e na prevención comunitaria. • Elaboración e execución de programas en función das necesidades detectadas. • Elaboración do conxunto de reflexións teóricas que se poidan obter a raíz da atención psicosocial realizada. Elaboración de memorias. • Difusión do traballo nos medios de comunicación. Os programas a desenvolver pola Unidade, entre outros, serán os seguintes: • Programa de recuperación integral para mulleres vítimas de violencia de xénero • Programa para fillos/as que presenciaron situacións de violencia doméstica e persoas dependentes delas. • Programa para homes con dificultades de control da violencia. • Programa para persoas coidadoras de persoas dependentes. • Programa ORDES (Opto Rexeitar Drogas, Elixo Saúde). • Programa de autoestima e habilidades sociais (segundo a idade e o sexo). • Programa de prevención da depresión. • Programa de promoción de hábitos saudables: aproveitamento do tempo libre, canalización de estres, alimentación equilibrada, educación sexual responsable,. etc. • Programa de pautas educativas para pais e nais. • Programa de integración intercultural. O servizo que se presta a través da Unicade Psicosocial esta dirixido a nenos/as e adultos/as que teñan unha problemática psicosocial, a nivel individual, familiar ou no entorno máis próximo, que provoque un malestar significativo que lle impida un desenvolvemento cotiá axeitado ou deterioro social, laboral ou de outras áreas importantes da actividade da persoa e teñan cabida dentro dos programas sinalados no artigo anterior. O acceso ao servizo dos/as usuarios/as pode ser directo ou en libre concorrencia. O acceso será directo para as persoas que tendo a condición de veciños/as de Ordes sexan derivadas dos servizos sociais de base ou de organismos, entidades e institucións, públicas ou privadas, previo informe, neste último caso, xustificativo da necesidade de derivación. O acceso en libre concorrencia poderá realizarse a solicitude de persoa interesada tendo en conta os requisitos, valoracións e baremacións establecidas no presente regulamento. Criterios de admisión para o acceso en libre concorrencia: • Estar empadroado/a no Concello de Ordes. • Ter cabida nalgún dos programas da unidade. • Ser usuario/a dos servizos socias de base. • Ter unha problemática que poida constituír un perigo para a propia integridade da persoa ou para o seu entorno. • Valoración dos recursos económicos. • Ser vítima de violencia de xénero. • Pertencer a un grupo de risco de exclusión social. • Todos estes aspectos baremaranse, no seu conxunto na entrevista de valoración de diagnose do caso, e serán tidos en conta, para a proposta de resolución polo equipo de valoración. Son causas de baixa: • Renuncia voluntaria da persoa. • Traslado definitivo da súa residencia a outro concello. • Cese nas causas que motivaron a súa condición de usuario/a. • Por falecemento. • A comisión dunha infracción grave susceptible de causar baixa. • Cando circunstancias debidamente acreditadas no expediente así o xustifiquen, o procedemento de baixa ao servizo poderá iniciarse de oficio. Se un/unha usuario/a está en desacordo coa valoración efectuada da súa demanda, ou entende que non hai razóns fundadas na resolución que lle afecta directamente, poderá presentar escrito de reclamación previa perante a Concellaría competente en materia de Servizos Sociais, quen contestará igualmente por escrito. As persoas usuarias da Unidade Psicosocial municipal, sen prexuízo do previsto na lexislación vixente, teñen dereito a: • Acceder ás prestacións ou servizos establecidos pola Unidade, en función dos requisitos, baremacións e valoracións técnicas que sexan preceptivas. • Recibir unha atención individualizada acorde coas súas necesidades específicas. • Recibir adecuadamente o servizo co contido e a duración que en cada caso se prescriba. • Recibir orientación sobre os recursos alternativos que, no seu caso, resulten necesarios. • Ser informados/as e orientados/as sobre os seus dereitos así como os requisitos xurídicos ou técnicos de acceso aos mesmos. • Elaboración de informes sobre a atención psicosocial prestada, previa petición por escrito do organismo, entidade ou institución pertinente. • Ser tratados/as con respecto e deferencia polos profesionais da Unidade, que haberán de facilitarlles o exercicio dos seus dereitos e o cumprimento das súas obrigas. • Ser oídos/as sobre cantas incidencias relevantes observen na prestación do servizo, así como a coñecer os cauces formais establecidos para formular queixas e suxerencias. • Calquera outros derivados da atención psicosocial e que lle recoñeza a constitución e as Leis. • Colaborar cos/as profesionais da Unidade na resolución do caso ou demanda presentada, respectando as súas competencias profesionais. • Cumprimento de normas e condicións establecidas regulamentariamente para a percepción dos recursos ou servizos. Sempre que as persoas atendidas na Unidade sexan gravadas deberán cumprimentar un formulario de “consentimento informado”. • Informar verazmente ao persoal técnico dos datos e informacións solicitadas. • Informar de calquera cambio que se produza na súa situación persoal, familiar, social e económica que puidera dar lugar á modificación, suspensión ou extinción do servizo. • Utilizar adecuadamente as instalacións, dependencias e servizos da Unidade Psicosocial, coidando o mobiliario, gardando as normas de convivencia e respecto mutuo dentro do mesmo, respectando os horarios establecidos tanto para a atención ao público como para o desenvolvemento de actividades, comunicando coa suficiente antelación calquera ausencia temporal que impida a prestación do servizo. • Aceptación e asignación do contrato terapéutico e demais documentos complementarios necesarios para a prestación do servizo. • Cumprimentar a ficha de avaliación ao rematar o proceso de atención psicosocial. Comprenderá as actuacións seguintes: 1. Avaliar a maior ou menor gravidade da situación que motiva a consulta.2. Avaliación previa da situación.3. Decidir si a solución está ao alcance das posibilidades da Unidade ou, polo contrario, habería que buscala fóra da mesma.4. Deseñar e desenvolver as accións pertinentes para a solución do problema cando a/o profesional considere que a mesma está ó alcance das posibilidades da Unidade ou informe de derivación ao organismo competente.5. Deseñar un programa persoalizado cun número máximo de 10 sesións.6. Ofrecer axuda efectiva ao/á solicitante do servizo buscando alternativas diversas cando se prevea que a atención, ben pola gravidade do problema ou pola duración, excede ás posibilidades da Unidade.7. Realizar un seguimento efectivo dos casos derivados.8. Dar conta do labor realizada dentro do servizo, adoptando cantas cautelas sexan precisas para o mantemento do segredo profesional, estando sempre a disposición da concellería competente en materia de servizos sociais e será facilitada para a elaboración da memoria anual. Elaboración de programas en función das necesidades detectadas e/ou demandadas. Cada proxecto estará constituído polas seguintes fases: 1. Identificación do problema.2. Establecemento de prioridades.3. Fixación de fins. Obxectivos xerais e específicos.4. Determinación das actividades para acadar os obxectivos previstos.5. Previsión de recursos necesarios.6. Fixación de obxectivos operativos.7. Posta en marcha do programa.8. Avaliación A Unidade Psicosocial depende orgánicamente da Concellería competente en materia de Servizos Sociais, que comprenderá a dirección interna e la xestión da Unidade, pero no poderá incluír a facultade de resolver mediante actos administrativos que afecten a terceiros. A Unidade estará formada, como mínimo, por un/ha profesional licenciado/a en Psicoloxía. Constitúese un Equipo de Valoración para facer un seguimento das condicións establecidas no regulamento formado por: • Un/ha psicóloga. • Un/ha traballador/a social competente na materia a tratar. • Un/unha asesor/a xurídica. Os/as profesionais dependentes da Unidade Psicosocial, tanto nas súas actuacións externas como internas, rexeranse co máis absoluto respecto á dignidade de cada persoa, con total independencia da nacionalidade, etnia, sexo, relixión, condición social ou calquera outra circunstancia persoal ou social. Igualmente, gardarán o obrigado deber de sixilo e confidencialidade en todas aquelas cuestións que pertenzan á esfera privada das persoas Constitúen infraccións administrativas na Unidade Psicosocial as accións ou omisións dos suxeitos responsables tipificadas como tales no presente regulamento. As infraccións susceptibles de ser sancionadas clasifícanse en leves e graves. a. Incorrer en falsidade grave nos datos facilitados á Unidade ou na negativa absoluta a facilitar información ou a prestación de colaboración co servizo. b. Impedir ou conculcar o libre exercicio dos dereitos recoñecidos neste regulamento. c. Obstrucción da acción da Unidade. d. Falta de consideración debida ao persoal da Unidade. e. A comisión de máis dunha infracción leve, pola que tiña sido sancionado, no prazo de seis meses. a. As ausencias non xustificadas e as faltas de puntualidade. b. Acudir á Unidade baixo o efecto dalgunha droga ou alcol. c. Non aceptar as indicacións feitas pola/o profesional. d. Mostrar unha actitude non participativa ante as actividades do programa. e. Calquera actuación que sexa contraria ao establecido neste regulamento e non teña cabida nas infraccións tipificadas nos apartados anteriores. As infraccións graves serán sancionables coa baixa no servizo. As infraccións leves serán sancionables co apercibimento do/a beneficiario/a. O procedemento sancionador axustarase ao establecido na Lei 30/1992, de 26 de novembro (LRJPAC) e Real Decreto 1398/1993, de 4 de agosto, polo que se aproba o Regulamento do Procedemento para o Exercicio da Potestade Sancionadora. O presente regulamento foi aprobada definitivamente polo Pleno do Concello en sesión ordinaria, de data 28/07/09, entrando en vigor unha vez sexa publicado integramente o seu texto no BOP e transcorra o prazo previsto no artigo 65.2 da Lei 7/1985, do 2 de abril.